Сигнал на 112 за изборна търговия в Средец | Грамофона - новини от Бургас, България и света.
Сигнал на 112 за изборна търговия в Средец
27.10.2019 , 18:07 | Автор : Женя Петкова
Кандидат кмет от Средец е сигнализирал на спешния телефон 112 за съмнения в изборна търговия в града, разбра Gramofona.com.
„Млади момчета от ромската махала от дни обикалят с коли. Всички ги знаят кои са. И сега да минете в махалата ще видите, че хората седят на групички и чакат, за да им платят и тогава да гласуват. Ако полицията и прокуратурата поискат, могат много лесно да стигнат до тях”, коментира кандидатът, сигнализирал за проблема.
Според информацията, която получил в махалата, в момента гласът вървял по 20-30 лева.
От Прокуратурата съобщиха, че до края на изборния ден няма да коментират нито един казус, по който работят. Няма да дават и информация дали и къде са получени сигнали за нарушения, за да не бъдат обвинени, че се намесват изборния процес.
Цялата информация от днешния ден ще бъде обобщена и представена официално в следващите дни.